Srdce leva

Ukážka z elektronickej knihy

Prema Leo

Text © Prema Leo (Matej Kubaliak), 2014

© HladoHlas Group, spol. s. r. o.

Rumunskej armády 1/6, 036 01 Martin

info@hladohlas.sk, www.hladohlas.sk

Obálka © Sofia Vasilová

Grafická úprava © Prema Leo

1. vydanie

Martin 2014

ISBN 978-80-89711-13-0

Tebe

Venované

bytostiam, ktoré mi ukázali,

aké mocné je slovo a ako sa dá

použiť pre dobro všetkých.

Ďakujem

Úvod

Dnes je už známa skutočnosť a uvedomuje si ju čoraz viac ľudí – náhody neexistujú.

Všetko, čo vo svojom živote zažívame, si vytvárame sami prostredníctvom našich myšlienok a emócií. Svet je naším zrkadlom.

Ako vo vnútri , tak aj vonku.

Sme 100% zodpovední za každý aspekt svojho života – bez výnimky.

Každá naša myšlienka je semiačkom a každé semiačko má potenciál vyrásť.

Čo zasejeme, to budeme žať.

Je nelogické očakávať, že po zasiatí semiačka mrkvy vyrastie čerešna, alebo čakať, že zo semiačok pŕhľavy vyrastú krásne červené ruže. Keď rozsievame semiačka nenávisti, kritiky

a strachu, podporujeme rast jedovatej buriny.Ale keď zasejeme semiačka sily, lásky a vďaky, môžeme sa tešiť na nádherné zdravé plody, stromy posiate kvetmi.

Život je v skutočnosti dokonale spravodlivý, pretože je na nás, aké semiačka si vyberieme,

a vždy nám vyrastie presne to, čo sme zasiali.

Strom poznáš podľa jeho plodov.

Často vidím, ako našim deťom sadíme do mysle semiačka strachu a kritiky. Sú to tie najhoršie semiačka vôbec, pretože z nich vyrastú parazity schopné zničiť človeku život.

Učíme deti obmedzujúcim predstavám,

a tak ich nevedome odsudzujeme na obmedzený život. Infikujeme ich strachom.

Robíme to nevedome, sadíme do detí semiačka, ktoré do nás vložila spoločnosť.

Mozog je ako počítač, v ktorom sú nainštalované programy. Tisíce rôznych programov vytvára našu realitu.

Naša myseľ je našťastie plastická a prispôsobivá, možno z nej odinštalovať staré nefunkčné programy, vírusy strachu a nainštalovať nové, zdravé a silné programy.

Srdce leva je zbierka „semiačok" zo šťastnej záhrady, je to Antivírus.

Môžete sa inšpirovať a obohatiť svoj život o nové čerstvé postoje k Životu.

Tieto programy sú veľmi jednoduché

a účinné. Treba ich však trpezlivo opakovať, aby ich náš počítač – mozog – prijal.

Vďaka praktickej veľkosti si môžete vziať Srdce leva všade so sebou a vždy, keď potrebujete, stačí otvoriť a naladiť sa.

Najlepšie, čo môžete pre svet urobiť, je zbaviť sa strachu v hlave, oslobodiť svoje srdce, šíriť svoju dobrú vibráciu a odvážne rozsievať semiačka lásky, vďaky a sily.

Prema Leo

Srdce leva

Moje slová nehovoria pravdu,

tá sa ukrýva pod rúškom ticha,

kam sa neodváži každý,

na miestach,

kde sú slová zbytočné.

Nech už vám dnes poviem čokoľvek,

nebude to o nič lepšie,

než by som bol ticho.

Sme nekonečné vedomie zažívajúce

skúsenosť človeka.

A jediná istota v živote človeka

je zmena.

Srdce leva

Tu sa začína obrovské dobrodružstvo.

Neustále sa transformujeme.

Neustále podliehame zmene.

Vyberáme si každú jednu sekundu,

čo si budeme o sebe myslieť.

Čo si budeme myslieť o Živote

a o svete, v ktorom žijeme.

Vyberáme si sami, čím budeme.

Ako?

Srdce leva

V čo uveríme,

to sa stane.

Sme tvorivé bytosti.

Tvoríme!

Viete, čo si o sebe myslí bojovník ?

Viete, aké semiačka do seba sadí?

Viete, čomu verí ?

Viete, čo si každý deň opakuje ?

Prema Leo

Opakuje si tieto mocné slová:

Moje slovo má silu.

Som zázračná bytosť,

žijúca v zázračnom svete.

Žijem v priateľskom Vesmíre.

Môžem všetko!

Mám srdce leva.

Som neobmedzená.

Nijaké hranice neexistujú.

Som vždy v správny čas

na správnom mieste.

Dnes vyprázdnim myseľ

a urobím tak priestor

pre nové predstavy.

Mám odvahu

postaviť sa výzvam.

Otváram sa

novým možnostiam.

Som bojovníčka.

Tu a teraz!

Cítim lásku.

Ďakujem!

Ďakujem, že som.

Ďakujem, že si.

Som taká, aká som,

a presne taká som dokonalá.

Všetko je v poriadku.

Nebojím sa svoje pocity

vyjadrovať slobodne.

Zdravie je prirodzené.

Moja prítomnosť lieči.

Beriem si späť svoju moc

a preberám plnú zodpovednosť

za svoj život.

Mám silu!

Som čarodejka

a dokážem zázraky.

Vždy mám na výber.

Som pani svojho času.

Nadýchnem sa pre radosť

a naplní ma pokoj.

Ticho.

Neustále rastiem.

Všetko, čo potrebujem vedieť,

sa dozvedám v správnej chvíli.

Som dobre informovaná.

Zameriavam sa

na všetko dobré.

Dnes začínam svoj nový život

v novom svete,

s novými výzvami

ako nová žena.

Robím, čo mám rada.

Moje oči vidia Krásu.

Život ma vo všetkom

plne podporuje.

Všetkého je dosť

pre všetkých.

Nemusím bojovať,

tvoríme jeden Celok.

Všetko, čo potrebujem,

mám odjakživa v sebe.

Dokážem žiť naplno

každý okamih.

Keď spadnem, zodvihnem sa

a pôjdem ďalej.

Život je dar

a ja si ho vážim.

Som svetlo,

žiarim v tme.

Smiech lieči.

Mám právo byť šťastná.

Mám právo povedať Nie,

keď nesúhlasím.

Životu hovorím Áno!

Všetci sme Jedno.

Zem je moje telo,

voda je mi krvou,

vzduch je mojím dychom,

oheň mojím duchom.

Moje telo

je môj dobrý priateľ.

Som magnet

na skvelé príležitosti.

Som prameň

nekonečných možností.

Stretávam úprimných

a pozitívne naladených ľudí.

Dovolím si byť bohatá.

Nadýchnem sa radosti

a vydýchnem obavy.

Život ma ľúbi.

Spolu s vôňou kvetov

smejem sa v tanci.

Mám skvelé nápady.

Nič mi nechýba,

som plná života.

Mladá a bezstarostná

pod hustým lesom

hrám sa s vetrom.

Koniec ukážky

Table of Contents

Obálka